වෙරළ ආරක්ෂක බළකායට අනුබද්ධව මේ කමිටුව පත්කර ඇති අතර කියුබ්‍රාන්ච් පොලීසිය ඉන්දීය විශේෂ කාර්යාංශය, බුද්ධි අංශය, වෙරළ පොලීසිය, නාවික කොට්ඨාසය, ධීවර අමාත්‍යාංශ නිලධාරීන් ද ඊට ඇතුළත් වෙයි.අදාළ කමිටුව පත්කිරීම සම්බන්ධයෙන් විශේෂ සාකච්ඡාවක් පසුගිය සතියේ දි පවත්වා ඇති අතර එහිදි මේ කමිටුවේ සිදුකෙරෙන ඉදිරි ක්‍රියාමාර්ග සම්බන්ධයෙන් සාකච්ඡා කර තිබේ.ඒ අනුව ඉදිරියේ දී රාමේෂ්වරම් ප්‍රදේශයේ දී විශේෂ පොලිස් මුරපොළවල් ආරම්භ කිරීමට නියමිත අතර එම නිලධාරීන්ට දුරදක්න, ගිනි අවි සහ අනෙකුත් උපකරණ ලබාදීමට තීරණය වී ඇති බවද එම වාර්තා පවසයි.පාලම් ප්‍රදේශයේ සිට ධනුෂ්කොඩි ප්‍රදේශය දක්වා මේ පොලිස් මුරපළවල් ස්ථාපිත කිරීමට නියමිත අතර පසුගිය කාලය තුළ ශ්‍රී ලංකාවේ සිදුවු සිදුවීම් පිළිබඳ සැලකිල්ලට ගනිමින් මේ තීරණය ගත් බව රාමේෂ්වරම් පොලිස් අධිකාරී එන්.එම්.මයිල්වාහනන් මහතා ප්‍රකාශ කර තිබේ.